Odmevi, 2.6.2011


Naslov: SDS poziva ljudi naj glasujejo proti

Napoved za voditelja:

Posavska regijska koordinacija SDS je nocoj v polno zasedenem brežiškem mladinskem centru pripravila  javno tribuno z naslovom »Na referendumu glasujmo 3x proti«, na kateri je sodeloval tudi predsednik SDS Janez Janša ter poslanca SDS Andrej Vizjak in Aleksander Zorn.

T- Iz Brežic GORAN ROVAN /

X- Snemalec in montažer Jože Grajžl /

V SDS zatrjujejo, da bomo v nedeljo odločali o treh slabih zakonih, zato pozivajo vse, da glasujejo proti vsem trem.

T- JANEZ JANŠA /
X- predsednik SDS /

»Pokojninskega sistema se ne da reševati samo na izhodnem koncu. Vi lahko podaljšujete delovno dobo do 80 let, pa to ne bo nič rešilo, če ne bo vstopov. Se pravi, če ne bo mladih, ki bodo dobili delo, ki bodo polnili to pokojninsko blagajno.«

Po mnenju SDS tudi Zakon o delu na črno ne rešuje problemov, ampak poraja nove.

T- BOJAN KEKEC /
X- državni svetnik /
»Se pravi tuki gre pa zopet za tisto medsosedsko pomoč, mislim, da je izrazito naperjen proti slovenskemu podeželju, saj v tisto tradicionalno pomoč med sosedi v tej situaciji posega in ne rešuje praktično ničesar.«

V Slovenski demokratski stranki so prepričani, da bi morala zaradi neuspeha na referenduma aktualna vlada odstopiti in omogočiti drugim, da prevzamejo vodenje te države.

T- JANEZ JANŠA /
X- predsednik SDS /

»Naš pogled je že usmerjen naprej v tisto, kar bo potrebno storiti, takrat ko bo pač to prizorišče počiščeno. Mislimo, da je neka elementarna politična kultura tista, ki zahteva, da vlada v primeru, če po dveh izgubljenih referendumih v preteklosti izgubi še tri na isti dan, enostavno odstopi.«

